Tlačová správa:

**Zapojte sa do podujatia Dni otvorených dát EÚ 2021 a pomôžte formovať našu digitálnu budúcnosť**



**Zúčastnite sa na prvom ročníku Dní otvorených dát EÚ 2021, ktoré sa uskutočnia 23. – 25. novembra 2021. Toto jedinečné podujatie sa stane znalostným centrom, ktoré predstaví prínosy otvorených dát pre verejný sektor EÚ a prostredníctvom neho aj pre ľudí a podniky. Inšpirujte sa a objavte najnovšie trendy a najinovatívnejšie riešenia!**

**Toto podujatie, ktoré bude v celom rozsahu online, sa začne konferenciou EU DataViz 2021 na tému otvorené dáta a vizualizácia dát, ktorá bude prebiehať 23. – 24. novembra. Podujatie ukončí finále každoročnej súťaže v oblasti otvorených dát EU Datathon 25. novembra.**

**Príspevkom v rámci Dní otvorených dát EÚ 2021 pomôžete formovať našu budúcnosť s otvorenými dátami!**

**Staňte sa rečníkom na podujatí EU DataViz 2021**

Hľadáme rečníkov, ktorí pomôžu vytvoriť kvalitný program konferencie. Ste odborníkom v oblasti otvorených dát a/alebo vizualizácie dát? Neváhajte a podeľte sa o svoje nápady, úspešné projekty a najlepšie postupy, ktoré možno realizovať v prostredí verejného sektora EÚ.

Vítané sú návrhy z celého sveta a zo všetkých sektorov: akademická obec, súkromné subjekty, novinári, externí pracovníci v oblasti vizualizácie dát, inštitúcie EÚ, vnútroštátne orgány verejnej správy a pod. Ďalšie informácie nájdete na webovej stránke EU DataViz. Návrh príspevku na konferenciu môžete predložiť do 21. mája 2021 [tu](https://survey.alchemer.eu/s3/90321567/DataViz-submission-form).

**Zúčastnite sa na súťaži EU Datathon 2021**

Ak prídete s nápadom na aplikáciu s využitím otvorených dát, máte šancu súťažiť o časť z celkovej finančnej odmeny 99 000 EUR. Ukážte, akú hodnotu majú otvorené dáta, a popasujte sa s výzvou z oblasti priorít Európskej komisie. Uvítame nápady od nadšencov v oblasti dát z celého sveta.   
  
Ďalšie informácie sú uvedené v [pravidlách súťaže](https://op.europa.eu/en/web/eudatathon). Ak sa chcete zúčastniť, podajte návrh aplikácie do 21. mája 2021 [tu](https://ec.europa.eu/eusurvey/runner/EU-Datathon-2021-project-descriptions).

**Ak potrebujete viac informácií, sledujte nás**

Dni otvorených dát EÚ organizuje Úrad pre vydávanie publikácií Európskej únie s podporou programu ISA2. Viac informácií nájdete na webovej stránke Dní otvorených dát EÚ. webovej stránke Dni otvorených dát. Sledujte aktuálne informácie na Twitteri [@EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

